2 दिवसीय लोहागढ़ केसरी दंगल का आयोजन आज से
भरतपुर| जिलाकुश्ती संघ एवं भूरी सिंह व्यायामशाला समिति के संयुक्त तत्वावधान में खेल एवं युवा विभाग, राज्य क्रीड़ा परिषद, नगर निगम एवं जन सहयोग से स्टेडियम स्थित महाराजा सूरजमल कुश्ती स्टेडियम में शनिवार से दो दिवसीय लोहागढ़ केसरी दंगल का आयोजन होगा। दंगल के संयोजक चुन्नी कप्तान ने बताया दंगल का उद्घाटन शनिवार दोपहर 2 बजे कलेक्टर डाॅ. एनके गुप्ता करेंगे। समारोह की अध्यक्षता नगरनिगम महापौर शिव सिंह भोंट करेंगे। विशिष्ट अतिथि के रूप में दिल्ली के पूर्व डायरेक्टर फिजीकल बीपी गुप्ता होंगे। उन्होंने बताया दंगल में लोहागढ़ केसरी सहित अन्य खिताबों के लिए दोपहर 12 बजे से स्टेडियम में पहलवानों के वजन लिए जाएंगे। इस दो दिवसीय दंगल में राजस्थान सहित दिल्ली, हरियाणा, उत्तर प्रदेश, मध्य प्रदेश के पहलवानों को आमंत्रित किया गया है।
awa_Deva hin_Deva